Document ID: 32008R0308

KOMISSION ASETUS (EY) N:o 308/2008,
annettu 2 päivänä huhtikuuta 2008,
jäsenvaltioiden koulutus- ja pätevöintiohjelmien ilmoittamismuodon vahvistamisesta Euroopan parlamentin ja neuvoston asetuksen (EY) N:o 842/2006 nojalla
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä fluoratuista kasvihuonekaasuista 17 päivänä toukokuuta 2006 annetun Euroopan parlamentin ja neuvoston asetuksen (EY) N:o 842/2006 (1) ja erityisesti sen 5 artiklan 5 kohdan,
sekä katsoo seuraavaa:
(1)
Ilmoittamismuotoon olisi sisällyttävä vaadittavat olennaiset tiedot, jotta komission asetuksen (EY) N:o 842/2006 nojalla vahvistamia vähimmäisvaatimuksia ja vastavuoroisen tunnustamisen edellytyksiä vastaavien todistusten tai todistusasiakirjojen aitous voidaan varmistaa.
(2)
Komissio vahvisti yritysten ja henkilöstön pätevöintiä koskevat vähimmäisvaatimukset ja vastavuoroisen tunnustamisen edellytykset. Komissio antoi erityisesti seuraavat asetukset: komission asetus (EY) N:o 303/2008, annettu 2 päivänä huhtikuuta 2008, yrityksille ja henkilöstölle tiettyjä fluorattuja kasvihuonekaasuja sisältävien kiinteästi asennettujen jäähdytys-, ilmastointi- ja lämpöpumppulaitteiden osalta myönnettävän pätevöinnin vähimmäisvaatimusten ja vastavuoroisen tunnustamisen edellytysten vahvistamisesta Euroopan parlamentin ja neuvoston asetuksen (EY) N:o 842/2006 nojalla (2); komission asetus (EY) N:o 304/2008, annettu 2 päivänä huhtikuuta 2008, yrityksille ja henkilöstölle tiettyjä fluorattuja kasvihuonekaasuja sisältävien kiinteästi asennettujen palontorjuntalaitteistojen ja palosammuttimien osalta myönnettävän pätevöinnin vähimmäisvaatimusten ja vastavuoroisen tunnustamisen edellytysten vahvistamisesta Euroopan parlamentin ja neuvoston asetuksen (EY) N:o 842/2006 nojalla (3); komission asetus (EY) N:o 305/2008, annettu 2 päivänä huhtikuuta 2008, tiettyjä fluorattuja kasvihuonekaasuja suurjännitekytkinlaitteista talteen ottavan henkilöstön pätevöinnin vähimmäisvaatimusten ja vastavuoroisen tunnustamisen edellytysten vahvistamisesta Euroopan parlamentin ja neuvoston asetuksen (EY) N:o 842/2006 nojalla (4); komission asetus (EY) N:o 306/2008, annettu 2 päivänä huhtikuuta 2008, tiettyihin fluorattuihin kasvihuonekaasuihin pohjautuvia liuottimia laitteista talteen ottavan henkilöstön pätevöinnin vähimmäisvaatimusten ja vastavuoroisen tunnustamisen edellytysten vahvistamisesta Euroopan parlamentin ja neuvoston asetuksen (EY) N:o 842/2006 nojalla (5); komission asetus (EY) N:o 307/2008, annettu 2 päivänä huhtikuuta 2008, henkilöstön koulutusohjelmia koskevien vähimmäisvaatimusten ja koulutusta koskevien todistusasiakirjojen vastavuoroista tunnustamista koskevien edellytysten vahvistamisesta eräisiin moottoriajoneuvoihin asennettujen tiettyjä fluorattuja kasvihuonekaasuja sisältävien ilmastointijärjestelmien osalta Euroopan parlamentin ja neuvoston asetuksen (EY) N:o 842/2006 nojalla (6).
(3)
Tässä asetuksessa säädetyt toimenpiteet ovat Euroopan parlamentin ja neuvoston asetuksen (EY) N:o 2037/2000 (7) 18 artiklan 1 kohdalla perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Jäsenvaltioiden on toimitettava asetuksen (EY) N:o 842/2006 5 artiklan 2 kohdassa tarkoitetut ilmoitukset seuraavilla lomakkeilla:
1)
kiinteästi asennettujen jäähdytys-, ilmastointi- ja lämpöpumppulaitteiden osalta tämän asetuksen liitteessä I eritellyllä ilmoituslomakkeella;
2)
kiinteästi asennettujen palontorjuntalaitteistojen ja palosammuttimien osalta tämän asetuksen liitteessä II eritellyllä ilmoituslomakkeella;
3)
suurjännitekytkinlaitteiden osalta tämän asetuksen liitteessä III eritellyllä ilmoituslomakkeella;
4)
fluorattuihin kasvihuonekaasuihin pohjautuvia liuottimia sisältävien laitteiden osalta tämän asetuksen liitteessä IV eritellyllä ilmoituslomakkeella;
5)
moottoriajoneuvojen ilmastointijärjestelmien osalta tämän asetuksen liitteessä V eritellyllä ilmoituslomakkeella.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä huhtikuuta 2008.

Labels: 1
20
7
8
9